
TISAK NARODNE TISKARE U ZAGREBU 


1. NADOGRADNJA NA PUČKOŠKOLSKI 
KATEKIZAM 


U nakladi Državnoga nakladnog odjela u Zagre- 
bu tiskan je u rujnu 1942. novi katekizam za kato- 
ličku mladež I. razreda srednjih i građanskih škola, 
pod naslovom: »VELIKI KRŠĆANSKI NAUK« I. 
dio. Sastavili su ga zagrebački kateheti: Eugen 
KORNFEIND i Stjepan KRAMAR. Obojica sastav- 
ljača radili su preko 30 godina kao nastavnici 
vjeronauka na pučkim, građanskim,  zanatskim 
odnosno i srednjim školama. Potonji je djelovao 
23 godine na zagrebačkoj vježbaonici i drž. Uči- 
teljskoj školi, a uzto radi već 10. godinu i na Bo- 
goslovskom fakultetu u Zagrebu, kojemu je ne- 
davno na službu i posve pridieljen kao nastavnik 
pedagogike i katehetike. Obojica autora zajednič- 
ki izrađuju vjeronaučne knjige. Svaka je knjiga 
djelo obojice; svaka je kateheza plod rada jedno- 
ga i drugoga. A opet činjenica je, da svaki od 
autora ulaže u radu toliko svo ga izkustva, zna- 
nja i truda, te se može uzeti, kao da je pojedinac 
sam autor knjige. Taj zajednički rad oko izgrad- 
nie vjeronaučnih školskih knjiga traje od god. 
1924., kadno smo nas dvojica bili pozvani u od- 
bor za izradbu pučkoškolske biblijske knjige. U 
redakcionom odboru bio je tad uz nas i prof. dr. 
Franjo LASMAN. Knjiga je tiskana u nakladi 
Nadbiskupskoga duhovnog stola u Zagrebu 1924. 
pod naslovom: »Biblijska poviest Staroga i No- 
vog zavjeta«. 2 M 

Godine 1926. održana je u Zagrebu  KATE- 
HETSKA ANKETA. Bili su prisutni izaslanici 
kateheti svih Ordinarija bivše države. Anketa je 
izradila novu naučnu osnovu za vjeronauk u 


pučkim i srednjim školama. Pošto je dobila nova 
osnova odobrenje Predsjedničtva biskupskih kon- 
ferencija, bude najprije povjereno izrađivanje no- 
voga pučkoškolskog katekizma župniku u Andriev- 
cima Ferdi GERSTNERU. On je izradio ruko- 
pis i predložio ga na cenzuru Duhovnoj vlasti u 
Zagrebu. Kako župnik F. Gerstner nije htio pro- 
vesti zatražene izpravke rukopisa, odustao je od 
sastavljanja knjige. Nato je Predsjedničtvo bis- 
kupskih konferencija u Zagrebu pozvalo g. 1928. 
prof. Ferdu Hefflera, kateheta Eugena Kornfein- 
da i prof. Stjepana Kramara, da oni izrade novi 
pučkoškolski katekizam. Sva trojica prihvate se 
posla i započnu zajednički viećati i raditi. Svoj 
rukopis katekizma pošalju na cenzuru svima Or- 
dinariatima bivše države. Svi su Ordinariati po- 
slali svoje opazke, ali i odobrenje našemu rukopisu 
pod naslovom: »KRŠĆANSKI NAUK«. Ponajprije 
je naš »Kršćanski nauk« tiskan kao knjiga puč- 
.koga izdanja u nakladi Družtva sv. Jeronima u 
Zagrebu god. 1930. Drugu nakladu te knjige pre- 
uzima Predsjedničtvo biskups. konferencija u Za- 
grebu, i određuje da se imade tiskati kao službe- 
na školska vjeronaučna knjiga. Pošto je ona odo- 
brena i od _ Ministarstva prosvjete u Beogradu, 
unišla je dopušteno u naše škole. Tako su od on- 
da redom ugledale svietlo knjige za vjeronauk 
pučkih škola. Nabrojit ću ih redom prema 
razredima: a) SLIKOVNICA KRŠĆANSKOGA 
NAUKA za I. razred; b) MALI KRŠĆAN- 
SKI NAUK za II. razred; c) KRŠĆANSKI NAUK 
1. knjiga za III. razred; d) KRŠĆANSKI NAUK 
I. knjiga za IV. i V. razred i e) SREDNJI KRŠš- 
ČANSKI NAUK za III. i IV. razred. Ova posljed- 
nja knjiga stupila je u škole mjesto dviju 
označenih pod ce i d. To je učinjeno na po- 
ziv Predsjedničtva biskup. konferencija, koje je 
tražilo, da se gradivo skrati i stegne u jednu knji- 
gu radi štednje i jeftinoće, kako bi što više djece 
moglo kupiti vjeronaučne knjige. 

Tako su eto, nastajali novi katekizmi za pučke 
škole kod nas u posljednih 12 godina, i zamienili 
prijašnji Deharbeov katekizam u cieloj pučkoj 
školi. Dok su ti novi  katekizmi s mukom sebi 
krčili put u škole i održali svoje pravo na obsta- 
nak, vriedno je spomenuti veliku moralnu podpo- 
ru, koju su autori njihovi dobivali od  križevač- 
koga Vladike, preuzv. dra. Dionizija NJARADI. 
On, pisac vjeronaučnih katekizama prije nas, 
toliko je cienio važnost i vriednost našega novog 
katekizma, da ga je odmah uveo u škole svoje 
biskupije. Osim toga preveo ga je na jezik rusin- 
ski za podkarpatske biskupije, kojima je uprav- 
ljao. Štoviše poradio je oko toga, te su 4 Ordi- 
narija u Galiciji uveli naš katekizam u svoje ško- 
le. Povrh toga uspjelo je Njemu, te su dapače u 
Sjevernoj Americi neki Ordinariji upotrebljavali 
naš »Kršćanski nauk«. Kad je  pokojiput bilo i 
»bure i oluje« protiv naših knjiga, mnogo puta 
znao bi Vladika doći k nama ili nas pozvati k 
sebi, da nas bodri na strpljivost i uztrajnost go- 
voreći nam, kako dobra stvar mora prije ili ka- 
snije pobiediti i steći zasluženo priznanje. I doi- 
sta! Ta moćna Njegova podpora uz mnoge naše 
Ordinarije, prijatelje napredne katekizacije i uz 
revan rad kateheta, pomogli su, te su naše 
nove katekizamske knjige održale prednost u ško- 
lama do danas. Što više poznaju kateheti te knjige, 
sve ih većma zadovoljavaju u radu u školi razpo- | 
red gradiva i novi metodički putevi, kojim je kate- 
kizam naš pošao. Tko god radi i uztrajno prema tim 
knjigama, radi s lakoćom, ne gubi mnogo vremena 
za pripravu, ne muči se tražeći podesno gradivo 
za tumačenje katekizamskih pitanja. Gdjekoji ka- 
teheti u građu i na selu mogu već ukazati na ne- 
očekivano liepe uspjehe. O tome uvjeravaju autore 
i oni kateheti, koji su iz poslušnosti prema Višoj 
duhovnoj vlasti uveli u škole Deharbeov kateki- 


zam, a de facto su obučavali prema  razporedu i 
metodičkoj podjeli gradiva »Kršćanskog Nauka«, 
Naučna osnova za vjeronauk pučkih škola ne 
može tražiti još obširan katekizam, jer je obuka 
vezana na elemente vjerskih i ćudorednih istina. 
Niemci i nazivaju pučku školu, t. j. n'ža 4 razreda 
Elementarsehule. Obširniji katekizam može  pod- 
nieti srednja škola. Ali taj srednjoškolski kateki- 
zam ima sadržavati organičku strukturu i srast- 
lost s pučkoškolskim katekizmom. Ima biti njegova 
»nadogradnja«. To traži ponajprije totalitarnost 
nauke Crkve, a to udovoljava i zahtjevu kateheti- 
ke, da se manje poznate i nove vjerske spoznaje 
nadovezuju na poznate. Zato je i »Veliki krš- 
ćanski nauk« tako sastavljen, da je preuzeo 
i ona pitanja iz pučkoškolskog «Kršćanskog Nau- 


ka«, koja su se ondje prvom već obrađivala i učila, , 


samo ih je ili prestilizirao i nadopun'o, ili ih je ne- 
promienjeno ostavio u novom katekizmu. Ovu či- 
njenicu valja dobro imati na umu već odmah na 
početku moga referata, jer ona već kanda odgo- 
varana pitanje, da li će se gradivo novoga katekiz- 
ma, koje izgleda na prvi mah preobširno, moći 
pravilno i svladati. 

Cielo je dakle gradivo katekizma »Kršćanski 
Nauk« izrađeno na ovom principu: Započinje 
elementima vjerskih i ćudorednih 
istina sv. Crkve, pa ih. postepeno 
iz godine u godinu proširuje i do- 
punjuje. Time odmah već unapried kažem, da 
je katekizam za gimnazije, t. j. «Veliki kršćanski 
nauk« ciel i podpun s obzirom na gradivo, koje sa- 
drži, i da je njegova redakcija u tomu završna. 


2, NOVA NAUČNA OSNOVA ZA VJERONAUK 
SREDNJIH ŠKOLA IZ G. 1941. 
Od godine 1934. počeli su naši katehetski 


kongresi izrađivati novu naučnu osnovu za vje- 
ronauk u srednjim školama. Tri katehetska kon- 

gresa i to: u Mariboru 1934., u Splitu 1936. i 
Đakovu 1938., definitivno su izradili tu naučnu 
osnovu, a predsjednici katehetskih družtava ko- 
načno je redigirali pod vodstvom prof. dra. Nikole 
Kolareka. Ovi sačinjavaju Odbor za izradbu 
vjeronaučnih knjiga za srednje škole prema toj 
novoj naučnoj osnovi. Predsjedničtvo biskupskih 
konferencija potvrdilo je Odbor, koji je time za- 
dobio pravo razpisivati natječaj za knjige, pravo 
povjeravati izradbu njihovu pojedinim piscima i 
pravo voditi cenzorsku službu. Isto je Predsjednič- 
tvo odobrilo po Odboru predloženu novu naučnu 
osnovu 20. I. 1940. Od nadležne duhovne vlasti 
odobrena nova osnova dobila je konačno i odobre- 
nje prosvjetne vlasti 24. II. 1941., a naknadno za- 
dobi i saglasnost od Ministarstva nastave Ne- 
zavisne Države Hrvatske. Nato je Odbor 
za izradbu razpisao natječaj. Pošto je iztekao rek 
za natječaj, povjeri Odbor izradbu vjeronaučne 
nove knjige za I. razred gimnazije, odnosno i gra- 
danske škole, katehetu Eugenu Kornfeindu i 
prof. Stjepanu Kramaru. Nas dvojica latismo 
se težkoga i odgovornog posla i dovršen rukopis 
predasmo na cenzuru početkom siečnja 1942. Po- 
što je pomenuti Odbor pregledao rukopis i dao 
svoj Nihil obstat, odobrilo je novu knjigu Pred- 
sjedničtvo biskupskih konferencija davši svoj Im- 
primatur, dne 5. lipnja 1942. Knjigu je odobrilo 
Ministarstvo nastave Nezavisne Države Hrvatske, 
dne 5. kolovoza o. g. Konačno je Državni nakladni 
odjel predao knjigu u tisak Narodnoj tiskari 
koncem kolovoza, te je u rujnu tiskana ta knjiga 
pod naslovom: »Veliki kršćanski nauk« I. dio. 
Srednjoškolski katekizam  »Veliki kršćanski 
nauk« nova je knjiga. Ali je ona organički i for- 
malno tiesno povezana sa strukturom  pučkoškol- 
skog »Kršćanskog nauka«. Oba katekizma čine jed- 
nu jedinstvenu cjelinu. Ipak postoje između njih 
už strukturnu sličnost i neke razlike. Sličnost je u 
trodiobi gradiva prema poznatome ternaru: pro- 

positio-expositio-applicatio. Pro po s itio sači- 


njava konkretno biblijsko gradivo; 
expositio sačinjava drugi dio sva- 
ke kateheze, a to je abstraktno 
katekizamsko gradivo u vezanom 
obliku pitanja i odgovora; appli- 
catio sačinjava treći dio svake ka- 
teheze pod Primjena, a to je gradivo 
za pobudu. Takav razpored odgovara psiholož- 
kom zahtjevu, da se naime u obuci ima polaziti od 
konkretnoga abstraktnomu, od nižega višemu, ođ 
poznatoga nepoznatomu. Posve odgovara i zadaći 
vjeronaučne obuke, koja se sastoji u tome, da se za- 
rađene i spoznate vjerske i ćudoredne istine svete 
Crkve primiene u svagdanjem praktičnom životu. 
Sličnost je dakle u metodici i tehnici rada. Ali, 
rekoh, ima između ova dva katekizma i stanovita 
razlika. Ova se ukazuje u izboru novoga biblijskog 
gradiva ili u proširenju poznatoga biblijskog gradi- 
va; u proširivanju i dopuni, kao što i u prestiliza- 
ciji katekizamskih pitanja; napokon u izboru i 
obilju novoga gradiva za pobudu i primjenu. 


3. SADRŽAJ, RAZPORED I OBSEG GRADIVA 


Novi katekizam za gimnaziju sadrži gradivo: 
VJERSKE ISTINE, ZAPOVIEDI BOŽJE I CRKVE- 


NE i KRŠĆANSKE DUŽNOSTI. Gradivo o SRED- | 


STVIMA MILOSTI prenosi naučna osnova u II. raz., 
gdje se uči zajedno s LITURGIKOM. Cielo gradivo 
katekizma porazdieljeno je na 160 strana. Od toga 
zapremaju prve dvie strane naslov knjige i odob- 
renja, te Napomenu za školsku upotrebu, dok 
zadnje dvie strane odpadaju na sadržaj gradiva. 
Slike zapremaju 18 strana. Samo gradivo, koje 
se uči, odnosno koje služi za razmatranje i tuma- 
čenje, zaprema 138 strana. Katekizamskih pitania 
ima ukupno 394. Od tih 173 nemaju oznake +. To 
znači: ona su ovamo preuzeta iz  pučkoškolskoga 
katekizma, dakle kao već poznata. Križićem ozna- 


hi 

čenih pitanja ima 221. Taj križić označuje, da su 
takova pitanja proširena poznata odprije, ili pak su 
poznata, ali prestilizirana, ili su posve nova, koja 
se nisu učila u pučkoj školi. Kako se razabire, au- 
tori su kod izradbe točno pazili na t. zv. ciklički 
razpored gradiva, ili kako ga još nazivaju: u kon- 
centričkim krugovima, 

Kod rada u školi treba da katehet ima na umu, 
da sukatekizamska pitanja središte, 
oko kojega se kreće i odvija po- 
najviše sav posao katekizacije. Ona 
su pokretna snaga cjelokupnog rada, koja snaga 
djeluje u pravcu centrifugalno, obazire se na Sveto 
pismo i Ustmenu predaju s pomoću logičkih i psi- 
holožkih didaktičkih pomagala; zatim su ta pi- 
tanja istodobno i ona snaga, koja djeluje centripe- 
talno, jer privodi k sebi sve gradivo u cilju, da iz- 
gradi i razjasni vjerske i ćudoredne istine kate- 
kizma katoličke Crkve. Za kateheta, koji umije 
pravilno izgrađivati katekizamska pitanja i odgo- 
vore, može se tek reći, da je vrstan didaktik. Taj 
posao, priznajem, traži napora i znanja. Ali je za- 
to taj način rađa po svojoj vriednosti najodličniji. 
Taj trud redovno nije uzaludan ni bezplodan u 
religioznom odgoju mladeži; jasne vjerske spoz- 
naje i jaki religiozni doživljaji kod vjeronaučne 
obuke, kadri su moćno pokrenuti volju đaka, da se 
odlučno i on dade na sveti posao krepostnoga ži- 
vota. Ovdje vriedi ona Svetoga pisma: Qui semi- 
nat in benedictionibus, de benedictionibus et me- 
tet. (II. Kor. 9, 6). — Oko katekizamskih vitanja 
kao svoga središta autori su u knjizi nanizali osta- 
lo gradivo. Ponajprije konkretno biblijsko do 
prve oznake: zviezdice (*); iza zviezdice sliedi ab 
straktno gradivo: citati iz Sv. pisma ili citati 
svetih otaca, crkvenih učitelja, nauke Crkve i t. d. 
Usred svega toga nalaze se katekizamska pitanja 
i odgovori, koji su tiskani krupnim slovima. Cielo 
to katekizamsko gradivo čini katekizamsku glav- 

ninu do oznake: druge zviezdice (*); iza te druge 
oznake sliedi »PRIMJENA«. To je gradivo uzeto 
za pobudu, ili iz života svetih te iz života i rada 
drugih krepostnih ljudi. Sve to gradivo doneseno 
je katehetu i đacima radi didaktičkog pomagala i 
olakšanja kod izgradnje katekizamskih pojmova 
sadržanih u pitanjima. 

Knjiga obuhvata 51 katehezu ili metodičku je- 
dinicu. Nekoje od njih sadrže po više obučnih je- 
dinica. Te su označene velikim slovima A i B. Me- 
todička jedinica br. 37 ima razdiobu obučnih jedi- 
nica od A do D, a ona pod br. 38 od velikog A do 
E. — Zadnje dvie obučne jedinice u katehezi br. 37 
i br. 38 obrađuju gradivo devete odnosno de- 
sete zapoviedi Božje. Po mišljenju autora imaju 
te 4 obučne jedinice pravo svoje mjesto iza kate- 
heze br. 40. Zasad je stavljeno tako, jer naučna 
osnova svršava razdiobu gradiva dekaloga s os- 
mom zapovieđu Božjom! 


4. »VELIKI KRŠĆANSKI _ NAUK« SVOJIM 
GRADIVOM OMOGUĆUJE RELIGIJSKU 
DOŽIVLJAJNU OBUKU 


Gradivo stavljeno u novi katekizam daje prigode, 
da katehet s đacima razmatra vjerske i ćudoredne 
istine svete Crkve našire i dublje. Time se istodob- 
no podaje prigoda, da đaci pod obukom doživ- 
ljavaju te svete istine kao nešto. što je Bog 
objavio upravo iza njih. Ciela ekonomija spasa po- 
desna je, da đaci duboko dožive kod razmatranja tih 
istina, koliko je Bog dobar, koliko nas ljubi i ko- 
liko je njegovo bezkrajno milosrđe! U vjeronauč- 
nom satu nema mjesta dosadi ili suhoparnosti! Tu 
se neka obilno bide čuvstva ljubavi prema Bogu, 
da se bar donekle uzvrati ljubav za ljubav! Tu, 
kod obuke, neka đak osjeti i doživi neopisive lje- 
pote i vriednosti katoličke religije! Tu, već kod 
tumačenja i razmatranja i produbljivanja psiho- 
ložkog i etičkog, neka đak započne ocjenjivati 

tako, kao da Su one samo za njega objavljene! Tu 
se neka započne u njegovoj duši t. zv. vrjedno- 
vanje. To znači: Đak neka kod vjeronaučnog 
razmatranja jasno i duboko doživi istinu vjersku i 
moralnu tako, da ostane ona u njemu i za njega 
kao nešto absolutno vriedno. I to za njega baš 
tako, kao da je on jedini na svietu, i da je Bog 
upravo na njega mislio, kad je tu vjersku i moralnu 
istinu javljao bilo sam bilo po svetim ljudima, ili 
po svom Sinu, Isusu Kristu. Tu, kod vjeronaučnog 
sata i živog razmatranja tih svetih istina, neka 
đak tvori odluke da će i on, i to odmah, također 
započeti prema tim spoznatim istinama ravnati 
svoj život! Mogli su toliki milijuni svetih mladića 
i djevojaka prije njega, može i on! Herojska ću- 
doredna djela neka su i njemu, sadašnjem đaku 
uzor i ideal! To znači, eto, vrjednovati te 
svete istine! One se imadu iz pohrane svete Cr- 
kve prenieti i u duše mladeži, kao što i u dušu 
svakoga nas! 

Događa se, da đak, bilo iz kojega razloga, nije 
izvodio vrjednovanje vjerskih istina već možda u 
pučkoj školi, a pogotovo nije toga činio u sred- 
njoj. Ta činjenica ima kobnu posljedicu, koja je u 
tomu, što nekoji đaci izlaze iz srednje škole ili iz 
građanske, pače iz pučke kao vjerski liberalci te 
ne mare za dobar kršćanski život ili žive, kao da 
su bezvjerci, ateisti i t. d. A ako se malo bolje za- 
nimamo za njihovo učenje vjeronauka tokom nji- 
hovih školskih godina, saznat ćemo, da su imali 
uviek pozitivnu ocjenu iz vjeronauka ili dapače i 
izvrstnu ocjenu! Ako smijem načiniti ovdje jednu 
prispodobu, formulirao bih je ovako: Takav je đak 
bez sumnje učio katekizam i znao ga možda od 
rieči do rieči napamet. Ali to njegovo učenje bilo 
je zapravo »biflanje«, koje nije prodiralo u dušu 
mladića dublje u voljui čuvstva, nego se 
sustavilo kod intelekta i zadržalo u me- 
moriji njegovoj. Zato je i ostalo bezplodno za 
njegov praktični religiozni život. Takva duševna 

hrana bila je slična hrani, koja bi se sastojala: u 
gutanju staniolskog omota, u koji je zamotana bila 
čokolada, koja je ostala netaknuta kao dobra hra- 
na, dok je staniol ostao u želudcu neprobavljiv i 
po zdravlje pogibeljan! 
= Dakako, da se iziskuje od kateheta solidna dal- 
nja i bliža priprava za obuku u vjeronauku, i to 
za svaki sat, ako želi, da njegova katekizacija za 
đaka bude doživljajna. Traži se poznavanje didak- 
tike i njezinih zahtjeva! Očekuje se napor i uz- 
trajno nastojanje, da gradivo, koje je u knjizi izo- 
bilno nanizano, vješto izabere; za okolnosti svoje 
škole priudesi, okretno s vlastitim uvjerenjem o 
snazi njegovoj duhovnoj približi duši svojih đaka 
i razpoloži ih za prihvatanje istina. Predočivanje 
istina vjere i ćudoređa ima katehet tako udesiti, 
da đak vidi, kako te nebeske vrjednote vriede i za 
nastavnika religije, i za đaka, koji proučava i pro- 
dubljuje njihov smisao i vriednost, kao što one 
vriede za sve ljude i za sva vremena! Đak treba 
da doživi kod te obuke svuljepotu 
tih istina; njihovu trajnost i ne- 
oborivost; pravu i istinitu korist 
njihovu za svakoga čovjeka, za svako zvanje i 
zanimanje! Tu đak ima prigode, da po pravilnom 
pedagožkom utjecaniu katehetovu  ocieni  vried- 
nost tih istina, bez kojih on ne može i ne_ smije 
biti sve do smrti! Ako đak kod vjeronaučne obuke 
doista doživi vriednost religijskih istina, on će ih 
iz škole ponieti kući u svoje svagdanje okolnosti. 
Taj doživliaj religiozne obuke pratit će ga u ži- 
votu kao blagi i istiniti mentor i savjetnik u sum- 
njama i životnim kušnjama. Usred životne vreve 
ne će se on uobće, možda, više ni sjećati naizust 
naučenih katekizamskih pitanja; ali će se pobuditi 
ti nekoć u školi kod vjeronauka  zadobiveni 
utisci i doživljaji, pa će ga baš ovi pravilno infor- 
mirati, jačati u dobru i odvraćati od zla! 

U takvom se nastojanju i sastoji pedagogij- 
ski akt, za koji se traži: a) približavanje odgoji- 

teljevo, predočivanje vrjednota i asimililacija s nji- 
ma; b) vriednosti, kojima se on đaku približuje, koje 
mu predočuje na prihvat; napokon ec) ocjenjivanje 
tih vrjednota, prihvatanje njihovo i asimilacija sa 
strane đaka. — Izostane li elemenat jedan, ili dru- 
gi ili treći, pedagogijski akt ne će biti pravilno iz- 
veden. Drugim riečima: pedagogijski akt nije us- 
pio. Protivno tome jest činjenica, kad sva tri po- 
menuta elementa skladno fungiraju. Tad se kaže, 


da je vrjednovanje učinjeno. Tad je pedagogijski 
akt uspio. 


5. DIDAKTIČKI POSTUPAK I SAMORADINOST 
ĐAKA 

Pita se: Može li se gradivo toga novog katekizma 
svršiti u jednoj školskoj godini? Da na to pitanje 
pravilno odgovorim, upozoravam na str. 2., gdje je 
tiskana jasna Napomena za školsku upotrebu. Tko 
se nje bude točno držao, taj će s lakoćom svršiti 
gradivo i postići će uspjeh. Vrlo dobro valja imati 
na pameti cieli naputak! Tamo je napisano, da đa- 
ci uče doslovce samo katekizamska pitanja odnos- 
no odgovore, a biblijsko gradivo po sadržaju, dok 
Sve drugo je gradivo za pobudu. Ali ne bi dobro 
činio katehet, koji bi samo gotova pitanja, ondje 
označena zadavao, a da ih nije temeljito tumačio i 
razjasnio. Ta pitanja valja prije svega da katehet 
s đacima zajedno pod vjeronaučnim satom za- 
radi. To znači: đaci u raduskate- 
hetom izrađuju svako katekizam- 
sko pitanje i odgovor. Dakle kod 
Svake kateheze treba žive samoradinosti i surad- 
nje đaka. Biblijski događaji, u knjizi označeni, 
imadu biti samo didaktičko pomagalo za izradbu 
katekizma dotične kateheze. Kod toga neka se ka- 
tehet drži ovoga metodičkog pravila: ako je gdje 
potreban induktivan put, neka se ide induktiv- 
no, to znači: od konkretnoga k abstraktnomu; od 
nižega pojma k višemu ; od posebnoga k obćenitomu. 
Naprotiv: gdje se obuka izvodi u obliku ponav- 

ljanja poznatih pojmova i pitanja iz pučke škole, 
*amo je priholožki opravdan također dedukti- 
van metodički put. To znači: polazi se od 
višega pojma k nižemu, od abstraktnosti ka kon- 
kretnosti, od obćega k posebnomu. Ta se didaktič- 
ka operacija izvodi osobito onda, kad valja vjerska 
i ćudoredna načela katekizma prenieti i primieniti 
okolnostima sadašnjega đačkog života i sredine, 
u kojoj se sada kreće. Za pravilno katekiziranje 
potrebna je katehetu analiza biblijsko- 
ga gradiva, koje se nalazi u prvom dielu 
svake kateheze. Psiholožko pretresivanje činjenica 
u tom konkretnom gradivu biblijskom i traženje 
uzroka navedenim pojavama, o kojima je govor, 
pobudit će đake na pažnju i samorad. Katehet će 
imati prigode gledati natjecanje đaka u traženju 
tih uzroka. Dragocjenu uslugu kod toga posla čini 
upitni veznik: Zašto? — Kad je taj posao psiholo- 
giziranja obavljen, neka se smjelo stupi na etič- 
ko područje i neka se iztraži, kakovo je dje- 
lo, koje je netko učinio, po etičkoj vriednosti. Kod 
toga đaci sami ocjenjuju kvalitet i moralnost čina. 
Takovo etičko pretresivanje bitni je ele- 
menat za đačku primjenu na vlastiti život. Đak 
može i sam jasno zapaziti, da se etički dobra djela 
s mukom tvore te traže od čovjeka odricanja, sa- 
mopriegor i t. d. Ali on vidi lako i to, kako su 
etički zla djela dotičnih osoba prouzročila kata- 
strofe i pojedincima i zajednici. Na pr. grieh naših 
praroditelja, razni odpadi od vjere, razbojstva, 
ubojstva i t. d. 

Iz toga se razabire sva težkoća 
katekiziranja, ali i njezina blago- 
dat i vriednost u odgoju mladeži 
i naroda. , 

Tom prigodom podsjećam još na jednu stvar. 
«Vel. kršćanski nauk« prenosi katekizamsko gra- 
divo iz pučke škole i to: važnija katekizamska pi- 
tanja doslovno, a biblijsko gradivo, koliko je po- 
trebno bilo. Na to valja se obazirati kod rada i 

obradbe. Ne treba se zadržati cieli obučni sat kod 
jedne jedinice, ako je njezino gradivo obrađivano 
u pučkoj školi. Ovdje je dosta, da se to ukratko 
ponovi i ide se dalje. Tako će se do- 
goditi, da će katehet svršiti u jednom obučnom 
satu po dvie kateheze. Ali manje poznato gradivo 
ili pak posve novu katehezu treba temeljitije i dub- 
lje pretresti. Te stvari neka katehet razgleda kod. 
svoje priprave za katehezu. Tako će naći, da u 
gdjekojoj katehezi ne dolazi tu nijedno novo pi- 
tanje; u drugoj kojoj katehezi nalazi se poznatih 
i nepoznatih pitanja. Novog pitanja nema na pr. u 


“ovim katehezama: br. 29 pod B; u br. 35 pod C; 
u br. 37 pod D; u br. 38 po E i t. d. — Naprotiv 


pak, u nekojim metodičkim jedinicama ima mnogo 
pitanja križićer» «značenih. Na pr. kateheza br. 5 
ima 12 pitanja kr:žićem označenih. Govor je tu o 
Božjim vlastitoslima ili savršenostima. Nu, ako to 
malo bolje regledamo, opazit ćemo, da su ta pi- 
tanja skoro sva poznata iz pučke škole. Označena 
su križićem, jer su u pučkoškolskoj knji- 
zi stilizirana induktivno, a ovdje 
deduktivno. Na pr. pitanje 5. u  »Srednjem 
kršćanskom nauku« glasi: Gdje je Bog? Bog je 
svuda: na nebu, na zemlji i na svakom mjestu. 
Bog je svudašnji. A »Veliki kršćanski nauk« Pi- 
ta: što znači:(Bog je svudašnji? Bog je svudašnji 
znači: Bog je svuda: na nebu, na zemlji i na sva- 
kom mjestu. — Ili pita prvi: Od kada je Bog i 
dokada će biti? (pit. 7) Bog je oduvijek i bit će 
zauviek. Bog je vječan. A drugi to isto pita ova- 
ko: Što znači: Bog je vječan? (pit. 26) Bog je 
vječan znači: Bog je oduviek i bit će zauviek. — 
Ili pita pučkoškolski katekizam (pit. 3): Što mo- 
že Bog učiniti? Bog može učiniti sve, što god ho- 
će. Bog je svemoguć. A srednjoškolski katek zam 
pita (pit. 30): Što znači: Bog je svemoguć? Bog 
je svemoguć znači: Bog može učiniti sve, što god 
hoće. — Pita »Srednji«: Što naplaćuje Bog, a što 
kazni? Bog naplaćuje dobro, a kazni zlo, kako je 

tko zaslužio; ako ne uviek na ovom svietu, a ono 
svakako na drugom. Bog je pravedan. (pit. 33) 
Pita »Veliki«: Što znači: Bog je pravedan? Bog je 
pravedan znači: Bog naplaćuje dobro, a kažnjava 
zlo, kako je tko zaslužio; ako ne uviek na ovom 
svietu, a ono svakako na drugom. (Pit. 32) i t. 
d. — Đaci uče iz »Velikoga« doslovno 12 odgovo- 
“ra, t. j. 12 vlastitosti Božjih. Sva pitanja označena 
su križićem. A ipak su od njih nepoznata 
samo 3 pitanja (Bog je nepromjenljiv, pre- 


mudar, milosrdan), dok je odgovor kod 


ostalih 9 vlastitosti od rieči do rieči 
isti s odgovorom u pučkoškolskom 
katekizmu. Katehet dakle, neka obrađuje sa- 
mo 3 nepoznata svojstva Božja, a 9 poznatih neka 
ponovi! — 

U radu u školi valja se ravnati po ovom didak- 
tičkom pravilu: Poznata pitanja ponav- 
ljaj; nepoznata pitanja (križićem 
označena!) obrađuj temeljito i ob- 
širno! S toga gledišta treba prosuđivati, da li je 
gradivo od 10 tiskanih araka »Velikoga kršćanskog 
nauka« preveliko ili nije! : 

S obzirom na obseg gradiva može se obćenito 
reći sliedeće: Predpostavimo li normalne okolnosti 
u jednoj školskoj godini; odbijemo,li vjerske i dr- 
žavne praznike u toku jedne škols. godine; odbi- 
jemo li po 1 sat za veće ponavljanje gradiva pre- 
duzetog u jednom mjesecu, preostat će najmanje 7 
mjeseci za puni iintenzivni rad. Oko 50 sati imat će 
dakle katehet na razpolaganje za obrađivanje novih 
kateheza, odnosno za ponavljanje poznatih katehe- 
za, poznatog gradiva. Na osnovu svega toga tvr- 
dim, da je moguće u normalnim okol- 
nostima cielo gradivo obraditi.i svr- 
šiti u jednoj školskoj godini. U škola- 
ma pak. sdje se obuka ograničuje na 1 sat sedmič- 
no, ili gdje se obuka prekida, ne će se, dakako, 
moći sve gradivo uredno svršiti. U takvim je okol- 
nostima katehet onaj, koji prosuđuje, koje je gra- 

divo potrebnije za njegovu školu; koje će gradivo 
dublje razpravljati i s đacima ga razmatrati. U da- 
našnjim iznimnim vremenima teže je raditi, pa će 
se gdjekoje gradivo morati uzimati bržim tempom 
i skraćenim oblikom. Ali jedno se ipak ne smije či- 
niti. Naime: neprotumačeno i neobrađeno novo gra- 
divo ne valja davati učiti doslovce! Đaci od takova 
»učenja« ne bi imali prave koristi za svoj religiozni 
odgoj. Istina je, da su đaci, koji uče taj katekizam, 
redovno još u predpubertetnoj dobi, pa bi, možda 
za volju ocjene »nabiflali« naizust katekizamska 
pitanja. Nu, od toga nemaju nikakove koristi za 
svoje religiozno oblikovanje. Šteta za vrieme, za 
muku! Izkustvo pokazuje, da đak voli aktivno su- 
rađivati kod izrađivanja vjerskih pojmova, ako ga 
nastavnik vjeronauka umije zainteresirati. Dok je 
naprotiv isto izustvo često nas poučilo, da se đak 
opire učenju katekizma, ako ga katehet nije dospio 
temeljito tumačiti, već je samo zadavao! 


6. RAZLIKE I_SLIČNOSTI U RAZDIOBI GRADI- 
VA U PUČKOŠKOLSKOM I SREDNJOŠKOL- 
SKOM »KRŠĆANSKOM NAUKU« 


Već smo spomenuli prije neke razlike. Tako 
na pr. pučkoškolski katekizam nema onoga Uvo- 
da u praktički kršćanski život, kao što ga ima novi 
srednjoškolski katekizam. Ovdje je psiholožki 
opravdan taj Uvod, jer su đaci već u pučkoj školi 
učili o svrsi čovjekovoj na zemlji, o sv. izpoviedi i 
pričesti i t. d. Nadalje postoji razlika u objema ka- 
tekizmima u tom, što u prvom dielu pučkoškolske 
knjige obrađujemo svete sakramente s katehezama 
o milosti i molitvi, dok po naučnoj osnovi za sred- 
nje škole dolazi to gradivo u II. razredu na red. 
Napokon se ukazuje razlika u tom, što srednjoškol- 
ski katekizam obrađuje kateheze o kršćanskoj kre- 
posti i savršenosti, dok toga nema u pučkoškolskom 
katekizmu. Inače nema bitnih razlika u razdiobi 
gradiva. . prid ea poi osi 


Sličnosti u razdiobi gradiva u tima dvjema ka- 
tekizmima imade više. Oba katekizma najprije do- 
nose kateheze prema obrazcu Vjerovanja Apostol- 
skoga tako, da je u jednom i drugom obrađeno 12 
članaka Vjerovanja. Obradba polazi točno od članka 
do članka izuzevši 7. članak, koji je uzet u razmat- | 
ranje kod obradbe Posljednjih stvari čovjeka. — U 
drugom dielu knjige jedne i druge nema bitne raz- 
like, što se tiče reda, kojim se obrađuju kateheze o 
zapoviedima Božjim i crkvenim. Jedino nešto malo. 
odstupa naučna osnova za srednjoškolski katekizam 
od redoslieda dekaloga, jer posebno ne donosi na- 
slove za obradbu devete i desete zapoviedi. Ali su 
autori obradili gradivo ovih dviju zapoviedi s po- 
zitivne i negativne njihove strane, t. j. oni su jasno 
izložili, što Bog zapovieda, a što zabranjuje u de- 
vetoj i desetoj zapoviedi. To gradivo sačinjava 4 
kateheze. Ove su stavljene prema zahtjevu naučne 
osnove zajedno uz gradivo šeste, odnosno sedme 
zapoviedi. Bilo bi poželjno, da se u II. izdanju sred- 
njoškolskoga » Velikog kršćanskog nauka« stave te: 
4 kateheze iza kateheza, koje obrađuju gradivo + 
osme zapoviedi. Tamo im je njihovo pravo mjesto. ; 
Jer, kad sveta Crkva nabraja redom 10 zapoviedi 
Božjih, ne vidim razloga, zašto bi se obrađivanje. 
gradiva tih zapoviedi spajalo s obrađivanjem gra- 
diva šeste i sedme zapoviedi Božje. Ovaj zahtjev 
naučne osnove, kojemu su autori točno udovoljili, 
umnožio je broj kateheza kod obradbe gradiva šeste: 

* sedme zapoviedi. — U pučkoškolskom »Kršćan- 
skom nauku« stavili smo po dvie kateheze za de- 
vetu i desetu zapovied na ono mjesto, koje im po 
redosliedu dekaloga pripada. .. 


tata 


7. KAKO I KOJIM REDOSLIEDOM OBRAĐUJE 

KATEKIZAM »KRŠĆANSKI NAUK« GRADIVO 
DEKALOGA ? bid 

Premda sam već u toku svoga referata spome- 


nuo, kako su razdieljene kateheze u našim pučko- 
školskim katekizmima, a kako u ovom srednjoško! 

skom, ipak smatram, da će biti po volji kolegama ka- 
tehetima, akoim otom ovdje obširnije progovorim i 
iznesem mišljenje autora katekizma. Činim to napo- 
seizato,što se jošidanas čuju kadkadiod kojeg- 
god pojedinca kateheta kao neki prigovor autorima, 
zašto obrađuju gradivo dekaloga u katekizmu re- 
dom, kojim ide dekalog. Oni tvrde, da bi se moglo 
u pučkoškolskom »Kršćanskom nauku« na pr. peta 
zapovied Božja uzeti u razmatranje već kod doga- 
đaja o Kainu i Abelu; drugi neki kateheti zahtie- 
vali su, da bi autori trebali staviti u katekizam ka- 
teheze o svima Božjim zapoviedima u Stari zavjet, 
jer su tamo i objavljene, ali ipak bez obzira na 
njihov redoslied u dekalogu. Glavno je, tvrde oni, 
da se u Starom zavjetu u hronologiji njegovih do- 
gađaja nađu podesni konkretni biblijski događaji, 
koji mogu poslužiti u obradbi zapoviedi. Po njihovu 
dakle mišljenju trebali su autori »Kršćanskog nau- 
ka« sve kateheze o Božjim zapoviedima staviti u 
svoj pučkoškolski novi katekizam unutar hronolo- 
gijskog reda biblijskih događaja Staroga zavjeta 
it.d. 


Na ovakvo i slično rezoniranje odgovaram slie- 
deće: Istina je historijska, da je Gospodin Bog u 
Starom zavjetu svečano proglasio deset svojih za- 
poviedi na gori Sinaj. Ali je istina historijska ito, 
da je zakonodavac Novoga zavjeta Isus Krist te 
svete zapoviedi potvrdio, usavršio i dopunio ih svo- 
jim novim zapoviedima i sve ih predao svojoj Crkvi, 
da ih čuva i tumači. Napokon je s obzirom na te 
zapoviedi istina prirodnoga moralnog zakona i to, 
da ih je Bog utisnuo u dušu svakoga čovjeka “u 
mu i savjest, da kontrolira, kako ih pojedini čovj 
drži. Što se tiče Božjih zapoviedi, mogu ih proma- 
trati s različnih gledišta: 1. s gledišta njihova Ba 
glašenja u hronologiji biblijskih događaja; 2. s gle- 
dišta izvanjske forme i stilizacije njihova iii ja, 
te redosleda njihova i 3. s gledišta didak a 
t. j. kada da ih vremenski u toku: školske godine 
uzmemo u razmatranje i kako da ih obradimo. 

Odgovarajući na pojedina ta gledišta ili postav- 
ljena pitanja pod toč. 1. do 3., iznosim svoje miš- 
ljenje, kako sliedi. Ad toč. 1.: Ako u katekizam 
stavljam gradivo kateheza, koje su nastale u po- 
vodu hronologije biblijskih događaja Staroga 
zavjeta, samo je po sebi razumljivo, da se progla- 
šenje zapoviedi na gori Sinaju, imade u takvu kate- 
kizmu staviti najprije u hronologijski red biblijskih 
događaja Staroga zavjeta. Govor je dakle o vre- 
menskom redosliedu biblijskog događaja: Da» 
vanja 10 zapoviedi, što ih je Bog dao ljudima ili po 
Mojsiju u Starom zavjetu, ili po svome Sinu, Isusu 
Kristu u Novome zavjetu. A, budući da su kateheze 
u pučkoškolskom »Kršćanskom nauku« nastale u 
povodu hronoložkog reda biblijskih događaja 'Sta- 
roga zavjeta, dolazi u njemu kateheza: Bog daje 
zapoviedi, na mjesto kako to hronologija starozav- 
jetnih svetih događaja zahtieva. (Vidi »Srednji 
kršć. nauk«, kateheza br. 11, str. pra 

Osvrćući se na gledište pod toč. 2., velim ovo: 
Kad je govor o proglašenju Božjih zapoviedi na 
Sinaju ili o usavršivanju i dopuni njihovoj po Isusu, 
votrebno je, da se bar u najkraćem obsegu spomene 
njihov sadržaj. U školskoj knjizi dovoljno je, ako 
se taj sadržaj donese prema redosliedu i stilizaciji, 
kako to dopušta i odobrava sv. Crkva za običnu 
pučku pouku. Tako je to učinjeno i u katekizmu 
»Kršćanski nauk«. (»Srednji kršć. nauk«, katehe- 
za br. 11 i Uvod str. 68.). 

X Odgovaram na pitanje pod toč. 3.: Obradba gra- 
diva pojedine Božje zapoviedi ne spada više u bib- 
lijsku hronologiju, već spada u područje obuke. Tu 
odlučuje katehet, koji uzima u pomoć pravila d:dak- 
tike, koja mu kazuju, koliko je potrebno tumačiti 
koju Zapovied, Tu se uzima u obzir duševni raz- 
Vojni stupanj đaka, Za samu obradbu gradiva Božjih 
“apoviedi biblijska je hronologija posve nešto spo- 
redno, Za tumačenje pojedine Božje zapoviedi do- 
lazi biblijski događaj u obzir samo kao didaktičko 
pomagalo; zatim kao teoložko uporište, na koje se 


rs 


atehetovo tumačenje upire s jednakom sigurnošću, 

kao što se ono upire ina Ustmenu predaju sv. Crkve. 
“e, obradbu i tumačenje pojedine Božje zapovied: 
ne dolazi u obzir ni liturgijsko vrieme u godini. Sve- 
jedno je naime, da li tumačim 7. zapovied Božju u 
korizmeno ili adventsko ili u koje drugo vrieme cr- 
kvene godine. Isto vriedi za svaku zapovied. To je 
što se tiče obrađivanja i tumačenja pojedinih Božjih 
ili crkvenih zapoviedi na terenu, t. j. u školi ili u 
crkvi. 

Iz rečenoga se vidi, da didaktičko obrađivanje 
sradiva pojedinih zapoviedi nije ni u kojem pogle- 
du vezano na vrieme, kada bi se imalo izvoditi. Ali 
jedino je izpravno stanovište ovo: Božje zapoviedi 
sve i svaku pojedinu treba tumačiti onako, kako ih 
ie tumačio Isus Krist. ili što je isto. kako ih tu- 
mači neprevarljivo Učiteljstvo katoličke Crkve. 

U vezi s tumačenjem Božjih zapoviedi iztičem 
ioš jednu stvar. Radi se naime o tumačenju njihovu 
izključivo unutar hronologije. biblijskih dogođaja 
Staroga zavjeta, kako bi to htjeli oni, koji za tuma- 
čenje 5. zapoviedi Božje hoće, da se već uzima kod 
ubojstva Kainova i to onda, kad dolazi red na obra- 
đivanje toga događaja u vezi s hronologijom biblij- 
skih događaja Staroga zavjeta. Dakle obradba gra- 
diva 5. zapoviedi baš na ovome mjestu poradi bib- 
lijske hronologije ubojstva Kainova!? Najmanje 
rečeno, ako bi se to imalo uzeti već u razmatranje 
u II. razredu pučke škole, kako bi to netko želio, 
bilo bi takovo tumačenje preuranjeno. Osim toga, 
“ko i dopustimo kod tumačenja, da katehet izabire 
-o svojem ukusu i uviđavnosti biblijsko gradivo 
kao didaktičku konkretnost, ne može se takova raz- 
“arčanost i raztepenost tražiti od pisca školske 
knjige. Pisa školskog katekizma mora pra: 
pameti kod sastavljanja knjige neki red. bodi 
može diktirati opravdani razlog. Ovaj može | a 
ili u čistoj hronologiji događaja, osobito biblijsk 
s» 2 kom obrazcu, kao što 
ili je red napravljen prema nekon I rodiše 
je na pr. redoslied 12 članaka Vjerovanja, 


slied dekaloga, 5 zapoviedi crkvenih, dužnosti krš- 
ćanskih, redoslied 7 sv. sakramenata i sl. 

Ako pogledamo pučkoškolski i ovaj srednjoškol- 
ski katekizam »Kršćanski nauk«, opazit ćemo, da 
je sastavljen svojim stalnim redom. U tome je 
također njegova prednost. U jednom i drugom ka- 
tekizmu proveden je red obrazca = Vjerova- 
nja Apostolskoga. Taj je red vezan uglavnom i na 
hronologijski red biblijskih događaja, ukoliko to 
dopušta obrazac Vjerovanja. U  pučkoškolskom 
»Kršćanskom nauku« dolazi više do izražaja hro- 
nologijski red biblijskih događaja tako Staroga ka- 
ko i Novoga zavjeta. U njemu je, zbog toga hrono- 
logijskog biblijskog reda svetih Božjih događaja u 
ekonomiji spasa roda ljudskoga, uzeto u razmatra- 
nje i obradbu gradivo o svetim sakramentima. — U 
irugom dielu obaju katekizama vidi se liep i pravi- 
lan red. Redoslied obrazca Božjih i crkvenih zapo- 
viedi diktirao je autorima taj red. Na taj način 
obrađivano je ovdje cielo gradivo o zapoviedima. 

Red, kojim je poredano i obrađivano gradivo u 
objema katekizmima, pruža nastavniku i đaku brzi 
pregled, pomaže njihovo snalaženje, olakšava samu 
obradbu. 

Kad je govor o obradbi kateheza o Božjim zapo- 
viedima, upozoravam na jedan specifični način 
obradbe. Svaka je naime zapovied osvietljena s po- 
zitivne i negativne strane. To znači: Budući da sva- 
ka zapovied dekaloga sadrži u sebi i dužnosti, to su 
autori »Kršćanskog nauka« jasno upozorili na po- 
zitivne i na negativne dužnosti, koje nam nalaže 

svaka zapovied dekaloga. Autori su konzek- 
ventno proveli princip: Toito zapo- 
vieda Bogu svakoj zapoviedi, atoi 
to zabranjuje. Takova obradba gradiva deka- 
loga nema dosada premca u nijednoj našoj vjero- 
naučnoj knjizi ni za pučku ni za srednju školu. Tak- 
ve obradbe nema Deharbeov katekizam. Nema je 
»Nauk kršćanski« od dra. Gudeka. Nema je »Kato- 
lička moralka« od dra. M. Selca. Nema je »Kato- 

lička moralka« od dra. F. Suka. — Deharbeov kate- 
kizam ima doduše pitanja: Što Bog zabranjuje, od- 
nosno zapovieda? Ali to nije provedeno kod svih 
zapoviedi, nego samo kod 5., 6., 7., 8. i 10. zapo- 
viedi. Način obrađivanja gradiva Bož- 
jih zapoviedi u katehezama s pozi- 
tivne i negativne strane jedinstven 
je u katehetičnoj literaturi kod nas 
Hrvata, anema ganiu literaturi dru- 
gih naroda. To je specificum katekizma, što su 
ga sastavili Heffler-Kornfeind-Kramar, a nosi na- 
slov iz časne starine: »Kršćanski nauk«. 


8. NEKE VRLO SUVREMENE KATEHEZE 


Pregledamo li naslove tema u »Vel. kršćanskom 
nauku« I. dio, opazit ćemo neke osobito suvremene. 
Takove su kateheze: Br. 20: Naše dužnosti prema 
katoličkoj Crkvi; br. 48: Dobra djela; br. 49: Krš- 
ćanska krepost; br. 51: Kršćanska savršenost i t. 
d. Velim, da su te kateheze vrlo suvremene s jedne 
strane zato, što današnje težke životne okolnosti 
traže i posebnih žrtava, odricanja i samopriegora. 
Od pravog se kršćanina danas na osobit način zah- 
tieva, da bude jak kršćanski karakter; odan sve- 
toj i neprevarljivoj Crkvi katoličkoj, koja poziva 
na molitvuirad svih u Kat. Akciji. Od pravog se 
kršćanina katolika zahtieva velika jakost duha, koji 
prožet vrhunaravnom ljubavlju prema Bogu isvomu 
bližnjemu radi, trpi, podnosi, ali i dieli od svoga 
potrebnima, kojih danas imade više, nego možda 
ikada u poviesti ljudskoga roda. Traži se dakle ne- 
ko posebno karitativno djelovanje. Nameću nam se 
svima posebne dužnosti prema zajednici : amis 
Crkvi i državi Hrvatskoj. Kako li nas liepo poša : 
na nasljedovanje slika sv. Lovre u katehezi pro 
On pred tiraninom stoji i pokazuje na gong a 
koje je nadielio! Po ovakovim se ore na ka 
posebni način vidi, tko je katolik, tko je čovj 2 
toličke Akcije! U br. 35. obrađuje se, koja aš <a 
zemaljska najveća dobra. To su život i s 

Ali i njih treba da rado položi na oltar vjere i do | 


movine pravi katolik i pravi Hrvat! U br. 37 obra. 
đuje se na ljubki način, kako se svatko od nas ima- 
de da brine, da uzdrži svetost i čast obitelji i obi- 
teljskoga života. Zar nije to upravo imperativ da- 
našnjega vremena, gdje nam neprijatelj komuni- 
zam hoće da uništi obitelj i ponizi čovjeka do ži- 
votinje? Kako li je suvremeno govoriti o temi pod 
br. 38: Svoje čuvaj, tuđe poštuj! Zar nije suvre- 
meno na osobit način razgovarati i tumačiti o temi: 
Privatno vlastničtvo; o dužnostima posjednika pri- 
vatnog vlastničtva prema zajednici? Zar nisu suvre- 
mene teme u br. 40: Briga za zapuštenu djecu i t. 
d. — Sva ova i slična pitanja i teme u posebnim 
katehezama obširno razpravlja naš novi srednjo- 
školski katek.zam. Štoviše, neka od tih pitanja obra- 
đuje već naš pučkoškolski »Kršćanski nauk«. 


9, »VELIKI KRŠĆANSKI NAUK« DONOSI ŽIVO- 
TOPISE BLAŽENIH I DRUGIH KREPOSTNIH 
HRVATA 


U mnogim katehezama donosi naš katekizam ži- 
votopise različitih Božjih heroja, da mladeži budu kao 
uzor. Među tima spominjem posebice životopise hr- 
vatskih blaženika. Napr. životopis bl. N. Tavilića, 
bl. M. Križevčanina, bl. Hozane Kotorke. Uz životo< 
pis priložena jeinjihova slika. Osim toga katekizam 
iznosi liep i izerpljiv Životopis uzor-đaka travničke 
Simnazije, našega dičnog Hercegovca Petra Barba- 
rića, Ugodan će dojam, bez sumnje, učiniti i crtica 
3 života sveučilištnog profesora dra. Đure Arnolda. 
pi gradivo, dakako, ne daje za lekciju! Ali do- 
e K di nase krepostnih ljudi kadri su buditi 
i e 1 duboke doživljaje i pripremiti teren u du- 
ama đaka za dobre odluke i nasljedovanje. 


10. NEKI MANJI NEDOSTATCI I IZPRAVCI 


Istini za volju iztičem, d irali 

, av , da su autori irali g 
divo za pojedinu katehezu s trudom Loa ju 
ma katekizaciji, da bude što suvremenija e: 

Koliko su u tomu uspjeli, vidjet će se s vremenom 
u praksi. Ova će u ruci vještoga i okretnog katehe- 
ta pokazati, da li je ta knjiga solidan i dobar pri- 
ručnik za đaka i kateheta. Brinuli su se autori i 
oko toga, da knjiga bude i s formalne vanjske 
strane dobro opremljena. 

Ne zaboravimo ni na to, da je u početku i ko- 
riensko pisanje zadavalo potežkoća! Nu, upozoravam 
kod toga, da se u izgovaranju pojedinih rieči, koje 
su korienskim pravopisom pisane, ne smije takvo 
pisanje ni govoriti ni čuti. Na pr. kod pisanja: ko- 
ristno, ili kod riječi Ustmena predaja, ono slovo t 
niti se izgovara niti se ima čuti! i t. d. — Brižljivo 
smo pazili, da slog slova svake kateheze bude liep 
i raznolik. 

S te strane uspjelo nam je posebnim, debelim 
slovima izbočiti katekizamske odgovore. Tako đak 
na prvi mah odmah vidi, što će imati doslovce nau- 
čiti. Sama pak pitanja opet se razlikuju od dru- 
goga teksta i posebnim slovima i svojim malo po- 
ložitim stavom ili kako to kažu: »kurziv«. Biblijsko 
gradivo, koje se uči samo po smislu i sadržaju, tis- 
kano je manjim slovima: borgis excelsior. Gradivo 
pak, koje se nikako ne uči, tiskano je još manjim 
slovima: petitom. Ta tehnička raznolikost tiska ima 
svoju didaktićnu vriednost, jer kazuje đaku, što se 
uzima, što ne. Uzto je u toj raznolikosti i estetska 
vriednost, jer podaje knjizi neku ljepost. Ta razlika 
u slogu umanjuje umornost i monotoniju. 

"Nu, kraj sve dobre volje naše i brige, da knjiga 
izađe na vidjelo što ljepša i dotjeranija, opazili. smo 
sami, a upozoriše nas idrugi, da ipak ima u knjizi 
po gdjekoja pogrješka i nedostatak. Tako se opa- 
zilo, da na str. 10. zadnji redak dolje ima glasiti: 
ostaje u meni, ija u njemu. Pred pit. 29. na str. 20. 
ima se umetnuti ovo pitanje: 28a. što znači: Bog 
je sveznajuć? Bog je sveznajuć znači: 
Bog zna sve, što je bilo, što je sada, 1 

što će biti, paki ono, što mi mislimo. 


ij 


znači: Bog je dobro- 

stiv? ima se staviti iza # br. 35. — Po vremenu za- 
pazit će se bez sumnje još koja pogrješka, pa mo- 
limo, da se to blagohotno izpriča! — Dakako, da 
smo svi zapazili slab i loš papir. Radi toga su neke 
slike slabo došle do izražaja. Nu, nalazimo se u 
vremenu težkog svjetskog rata! I ciena knjige Kn 
35 također ukazuje na ratne okolnosti! — To su, 
velim, također nedostatci. Ali krivnja za to leži po- 
Sve izvan kompetencije i mogućnosti autora. 

Ako spomenem još, da je taj katekizam 
s obzirom na spomenuto gradivo podpun, to je i 
njegova redakcija završna, jer se više niu jednom 
razredu gimnazije ne će to katekizamsko gradivo 
kao takovo posebno obrađivati. 

Taj je katekizam podesan i za poduku u 
kršćanskom nauku u crkvi, kao što i u katehistič- 
kom poučavanju unutar Bratovštine Kršćanskog 
Nauka. 

* 
ZAVRŠETAK 


Uzmemo li u obzir težke okolnosti, u ko- 
jima izlazi ta knjiga i ulazi u srednju školu; 
uvažimo li“ njezine prednosti, koje omogućuju, 
da se odsad katekizamska obuka bude izvodila 
psiholožkom metodom; razmotrimo li u njemu izlo- 
žena katekizamska pitanja, koja su pripremljena i 
obložena konkretnim biblijskim gradivom i na taj 
način znatno olakšana; izporedimo li taj katekizam 
s Deharbeovim, u kojem su samo pitanja i odgovori, 
možemo reći, da će taj katekizam unositi u đačke 
razrede više vedrine i buditi jači interes za vjero- 
naučnu obuku, nego je to bilo dosada. Jednako smi- 
jemo uztvrditi, da je hrvatska katehetična književ- 
nost tom knjigom dobila znatan prinos. 

Neka dakle taj novi vjeronaučni školski priruč- 
nik posluži ne samo unapređivanju psihologijske 
katehetične metode, nego neka pridonese srdačnijem 
duhovnom zbližavanju između kateheta kao odgoji- 
telja i đaka kao odgajanika! Neka unosi vrjednote 
divne Kristove religije u duše mladeži na nov način! 

a se po svestranijem i dubljem razmatranju 
kao. kagkA svete Crkve jača vjera mlade naše in- 
teligencije, mladog našeg radnika, seljaka i obrt- 
nika! Neka se preko te nove knjige lakše i uspješ- 
nije organiziraju elitne postrojbe Kristove ive 
koja će vitežki biti sveti boj za »Krst častni i slo- 
bodu zlatnu!« 

S takovim auspicijama i nadama predaju autori 
svoju knjigu u ruke katehetima i dragoj hrvatskoj 
mladeži. Neznanje vjerskih istina svete Crkve i ne- 
haj kod hrvatske mladeži za religiozni život jesu 
pojave, koje daju povoda zabrinutosti. A eto, sveta 
Crkva treba toliko neustrašivih boraca za Božja 
načela. Ali treba i mlada Država Hrvatska stih 
boraca za čuvanje stečene slobode i nezavisnosti! 
A odakle da naša mladež crpi duhovnu jakost za tu 
svetu borbu? Odgovor je jasan: ZA KATOLIKA 
JE VRELO ZA DUHOVNU SNAGU I OBNOVU U 
KATEKIZMU SVETE CRKVE! — Možda je raz- 
log opadanju vjere i religioznoj klonulosti, mea 
ostaloga, i taj, što se gdjegdje obučavao Mjerna 
u srednjim i pučkim školama na suhoparan način! 
Odstranimo suhoparnost iz obuke! Dajmo obuci 
vjeronauka više duhovne vitalnosti! Ona struji iz 
Božje nauke i primjera onih velikana, koji su prema 
njoj život svoj ravnali! Osvježimo i obnovimo duh 
naše mladeži boljom suvremenom metodom u kate- 
kizaciji! Putokaz za takovu metodu pokazuje naš 
novi katekizam »Kršćanski nauk«! 


Stoga ajde odvažno na sveti posao! Neka dakle 
i kateheti i đaci rado taj katekizam čitaju u školi i 
izvan škole! Svatko će naći obilje pobude za kre- 
postan život! Neka iz obilja gradiva te knjige svat- 
ko izabire ono, što služi za ravnanje i religiozni na- 
predak upravo njemu, u njegovu kraju, u njegovoj 
“ivotnoj sredini! Neka taj katekizam rado uče! — 
Uspjeh ne će izostati ni u vlastitom ćudorednom 
životu, ni u njegovu radu oko ćudorednog pret 
roda hrvatskoga naroda. — A dobri Bog neka u : 
.no blagoslovi sva takova dobra nastojanja 1 rad: 


SADRŽAJ 


5. Didaktički postupak i samoradinost đaka . . 


